เลื่อนออกหวยอีกเป็น16พ.ค.
สำนักงานสลากฯ เลื่อนออกหวยอีก จาก 2 พ.ค. 2563 เป็น 16 พ.ค. 2563


15 เม.ย. 2563

วันนี้ (15 เมษายน 2563) เวลาประมาณ 12.00 น. ที่ห้องประชุมอเนกประสงค์ ชั้น 3 สำนักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล กล่าวถึงการออกรางวัล ของสลากงวด 1 เม.ย. 2563 ว่า ตามที่ได้มีการเปลี่ยนแปลงวันออกรางวัลของสลาดงวดดังกล่าว เป็นวันที่ 2 พ.ค. 2563 นั้น
โดยที่ พระราชกำหนดการบริหารราชการในสถานการณ์ฉุกเฉิน พ.ศ.2548 ที่กำหนดความเข้มข้น ในการควบคุมการแพร่ระบาดของไวรัสโควิด-19 รวมถึงมาตรการของแต่ละจังหวัดที่การคัดกรองความเคลื่อนไหวของประชากร อย่างเข้มงวด และจากการสำรวจตรวจสอบ ปริมาณสลากยังเหลืออยู่ในระบบค่อนข้างมาก
ดังนั้น หากมีการออกรางวัลในวันที่ 2 พ.ค. 2563 จะทำให้เกิดกระบวนการเร่งในการซื้อขายสลาก เสี่ยงต่อการแพร่กระจายของการติดเชื้อ คณะกรรมการสลากกินแบ่งรัฐบาล ได้พิจารณาภายใต้ความห่วงใยในเรื่องของการแพร่กระจายของเชื้อโรค และผลกระทบที่เกิดขึ้นกับประชาชนผู้ซื้อสลากและผู้ขาย จึงมีมติให้เปลี่ยนแปลงการออกรางวัลของสลากงวดวันที่ 1 เม.ย. 2563 จากวันที่ 2 พ.ค. 2563 เป็นวันที่ 16 พ.ค. 2563 ตั้งแต่เวลา 14.30 – 16.00 น. ณ ห้องออกรางวัลสลาก สำนักงานสลากกินแบ่งรัฐบาล และจะไม่มีการจำหน่ายสลากงวดวันที่ 16 พ.ค.คม 2563 อีกหนึ่งงวด